Document ID: 31999D0263

31999D0263
L 103/33
SLUŽBENI LIST EUROPSKE UNIJE
19.04.1999.
ODLUKA KOMISIJE
od 19. travnja 1999.
o izmjeni Odluke 1999/120/EZ o sastavljanju privremenih popisa objekata u trećim zemljama iz kojih države članice dopuštaju uvoz životinjskih crijeva
(priopćena pod brojem dokumenta C(1999)962)
(Tekst značajan za EGP)
(1999/263/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), kako je zadnje izmijenjena Odlukom 98/603/EZ (2), a posebno njezin članak 2. stavak 4.,
budući da:
(1)
Odlukom Komisije 1999/120/EZ (3) sastavljeni su privremeni popisi objekata u trećim zemljama koje proizvode životinjska crijeva.
(2)
Afganistan, Kostarika, Honduras, Japan, Latvija, Paragvaj, Južna Afrika, Turkmenistan i Uzbekistan dostavili su popise objekata u kojima se proizvode životinjska crijeva, za koje su nadležna državna tijela posvjedočila da su sukladni propisima Zajednice.
(3)
Privremeni popisi objekata koji proizvode životinjska crijeva mogu se, dakle, sastaviti u Afganistanu, Kostarici, Hondurasu, Japanu, Latviji, Paragvaju, Južnoj Africi, Turkmenistanu i Uzbekistanu; budući da stoga treba sukladno tome izmijeniti Odluku 1999/120/EZ.
(4)
Mjere predviđene ovom Odlukom u skladu su s mišljenjem Stalnog odbora za veterinarstvo,
DONIJELA JE OVU ODLUKU:
Članak 1.
Popisi objekata koji proizvode životinjska crijeva navedeni u Prilogu ovoj Odluci dodaju se prema abecednom redoslijedu Prilogu Odluci 1999/120/EZ.
Članak 2.
Ova se Odluka primjenjuje od 1. travnja 1999.
Članak 3.
Ova je Odluka upućena državama članicama.
Sastavljeno u Bruxellesu 19. travnja 1999.

Labels: 17
5
0
3
6